10 Kapele-pele bosiu+ barab’abo rōna ba romela Pauluse hammoho le Silase Berea, ’me ha ba fihla, ba kena ka synagogeng ea Bajuda. 11 Joale Baberea ba ne ba e-na le likelello tse bulehileng ho feta ba Thesalonika, kaha ba ile ba amohela lentsoe ka tabatabelo e khōlō ea kelello, ba hlahloba+ Mangolo+ ka hloko letsatsi le leng le le leng mabapi le hore na lintho tsena li joalo kapa che.+ 12 Ka hona ba bangata ba bona ea e-ba balumeli, ’me ha e-ba joalo le ka basali ba bangata ba Bagerike le banna ba nang le botumo bo botle.+ 13 Empa ha Bajuda ba tsoang Thesalonika ba utloa hore lentsoe la Molimo le ne le phatlalatsoa Berea ke Pauluse, ba tla le hona teng ho tla susumetsa+ le ho ferekanya+ matšoele. 14 Joale kapele-pele barab’abo rōna ba romela Pauluse hore a tsamaee ho ea fihla leoatleng;+ empa Silase hammoho le Timothea ba sala moo. 15 Leha ho le joalo, ba tsamaisang Pauluse ba mo fihlisa Athene ’me, ka mor’a ho amohela taelo ea hore Silase le Timothea+ ba tle ho eena kapele kamoo ho ka khonehang, ba tloha.